Official Journal L 337 , 04/12/1990 P. 0001 - 0002

Finnish special edition: Chapter 3 Volume 35 P. 0171

Swedish special edition: Chapter 3 Volume 35 P. 0171



NÕUKOGU MÄÄRUS (EMÜ) nr 3491/90, 26. november 1990, Bangladeshist pärineva riisi impordi kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: ühendus on kaubandusläbirääkimiste Uruguay vooru vahekokkuvõtte kohaselt kohustunud pakkuma impordi sooduskorda riisi importimisel vähimarenenud muudest kui AKV riikidest, mis on üles näidanud huvi ja mis on loetletud nõukogu 19. detsembri 1988. aasta määruse (EMÜ) nr 4258/88 (millega kohaldatakse üldised tariifsed soodustused 1989. aastal teatavate arengumaadest pärinevate põllumajandussaaduste ja -toodete suhtes)1 V lisas; vähimarenenud riikidele tehtud pakkumise objektiks olev impordi sooduskord hõlmab impordimaksu vähendamise ühendusse importimisel ühenduse tavapärase impordikoguse piires, tingimusel, et ekspordimaa on kehtestanud vähendamisele vastava summa ulatuses ekspordimaksu; Bangladesh, üks riikidest, millele pakkumine tehti, on näidanud üles huvi riisikaubanduse arendamiseks; päritolusertifikaat võiks tagada, et korra eeliseid kasutatakse ainult Bangladeshist pärineva riisi puhul, ON VASTU VÕTNUD KÄESOLEVA MÄÄRUSE: Artikkel 1 1. Bangladeshist pärineva CN-koodide 1006 10 (välja arvatud CN kood 1006 10 10), 1006 20 ja 1006 30 alla kuuluva riisi importimisel artiklis 2 sätestatud koguse piires on kohaldatav impordimaks võrdne kolmandatest riikidest importimisel kohaldatava maksuga, millest lahutatakse: a) CN-koodi 1006 10, välja arvatud CN-koodi 1006 10 10 alla kuuluva koorimata riisi puhul - 50 %, ja - 3,6 eküüd; b) CN-koodi 1006 20 alla kuuluva kooritud riisi puhul - 50 % ja - 3,6 eküüd; c) CN-koodi 1006 30 alla kuuluva poolkroovitud ja kroovitud riisi puhul - määruse (EMÜ) nr 1418/762 (viimati muudetud määrusega (EMÜ) nr 1806/893) artikli 14 lõikes 3 osutatud summa tööstusharu kaitseks ning poolkroovitud riisi puhul vastavalt kõnealuse määruse artikli 19 punkti a kolmandas taandes osutatud kroovitud ja poolkroovitud riisi suhtes kohaldatavale ümberarvestuskursile, - 50 % ja - 5,4 eküüd. 2. Lõiget 1 kohaldatakse ainult: - impordi suhtes, mille kohta importija esitab tõendi, et ekspordimaa on kehtestanud kõnealuses lõikes osutatud vähendamisele vastava summa ulatuses ekspordimaksu, - toote suhtes, mille kohta ekspordimaa pädev asutus on välja andnud päritolusertifikaadi. Artikkel 2 1. Artiklis 1 sätestatud maksu vähendamine kalendriaastal piirdub kogusega, mis vastab 4 000 tonnile kooritud riisile. Kogused, mis hõlmavad muid riisi töötlemisetappe kui kooritud riis, arvestatakse ümber määruse nr 467/67/EMÜ,4 viimati muudetud määrusega (EMÜ) nr 2325/88,5 artiklis 1 kindlaksmääratud ümberarvestuskursi alusel. 2. Komisjon peatab artikli 1 kohaldamise, kui ta teeb kindlaks, et jooksval aastal on kõnealuse artikli sätete kohaselt imporditud lõikes 1 osutatud kogused. Artikkel 3 Käesoleva määruse üksikasjalikud rakenduseeskirjad võetakse vastu määruse (EMÜ) nr 1418/76 artiklis 27 sätestatud korras. Artikkel 4 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. novembrist 1990. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. november 1990 Nõukogu nimel eesistuja C. DONAT CATTIN 1 EÜT L 375, 31.12.1988, lk 47. 2 EÜT L 166, 25.6.1976, lk 1. 3 EÜT L 177, 24.6.1989, lk 1. 4 EÜT 204, 24.8.1967, lk 1. 5 EÜT L 202, 27.7.1988, lk 41.